ຊາວຊີເຣຍ ກຽມລົງຖະໜົນຫົນທາງ ເພື່ອປະທ້ວງ ໃນມື້ນີ້ (ເບິ່ງສະໄລດ໌)
ຊາວຊີເຣຍ ກຽມຈັດການປະທ້ວງ ຂະນະທີ່ພວກນັກສັງເກດການ ເຮັດໃຫ້ເຂົາເຈົ້າ ກ້າຫານຂຶ້ນຕື່ມ.
ພວກນັກເຄື່ອນໄຫວຊີເຣຍ ຮຽກຮ້ອງໃຫ້ພວກປະທ້ວງ ໃນທົ່ວປະເທດ ລົງສູ່ຖະໜົນຫົນ ທາງໃນວັນສຸກມື້ນີ້ ຂະນະທີ່ການມີໜ້າຂອງພວກນັກສັງເກດການ ຈາກສັນນິບາດອາຣັບ ເຮັດໃຫ້ພວກເຂົາເຈົ້າ ມີຄວາມກ້າຫານຫຼາຍຂຶ້ນ ໃນການດຳເນີນຄວາມພະຍາຍາມ ເພື່ອ ບັງຄັບໃຫ້ປະທານາທິບໍດີ Bashar al-Assad ລົງຈາກອຳນາດ ທັງໆທີ່ຍັງມີການສືບຕໍ່ ປາບປາມພວກປະທ້ວງຕໍ່ຕ້ານລັດຖະບານຢູ່ ພວກຈັດການໂຮມຊຸມນຸມປະທ້ວງ ຕໍ່ຕ້ານທ່ານ Assad ກ່າວວ່າ ເຂົາເຈົ້າມີຄວາມຫວັງ ໜ້ອຍເຕັມທີທີ່ພວກນັກສັງເກດການຕ່າງປະເທດຈະສາມາດປົກປ້ອງພວກເຂົາເຈົ້າໄດ້ແຕ່ ພວກເຂົາເຈົ້າກໍຍັງມີຈຸດປະສົງ ທີ່ຈະທຳການໂຮມຊຸມນຸມປະທ້ວງລຸນຫຼັງການສວດມົນພາ ວະນາໃນວັນສຸກມື້ນີ້ ກຳລັງຮັກສາຄວາມສະຫງົບໄດ້ສັງຫານຢ່າງນ້ອຍ 25 ຄົນໃນັວນພະຫັດວານນີ້ ຂະນະທີ່ ພວກນັກສັງເກດການ ໄດ້ກະຈາຍກັນອອກໄປເຮັດວຽກໃນທົ່ວປະເທດ ເພື່ອກວດກາເບິ່ງ ວ່າລັດຖະບານຊີເຣຍ ໄດ້ປະຕິບັດຕາມຄຳໝັ້ນສັນຍາ ທີ່ຕົນໄດ້ໃຫ້ໄວ້ວ່າ ຈະຢຸດເຊົາການ ປາບປາມຢ່າງນອງເລືອດແລະປ່ອຍພວກນັກໂທດການເມືອງຫຼືບໍ່ ອົງການສັງເກດການສິດທິມະນຸດຊີເຣຍກ່າວວ່າ ທະຫານໄດ້ລະດົມຍິງໃສ່ພວກປະທ້ວງ ຫຼາຍສິບພັນຄົນ ທີ່ໂຮມຊຸມນຸມກັນຢູ່ໃນຄຸ້ມ Douma ໃນເຂດຊານເມືອງຂອງນະຄອນ ຫຼວງດາມັສກັສເຮັດໃຫ້ມີຜູ້ເສຍຊີວິດຢ່າງນ້ອຍ 4 ຄົນ ຂະນະທີ່ມີຂ່າວແຜ່ກະຈາຍອອກ ໄປວ່າ ຄະນະສັງເກດການຂອງສັນນິບາດອາຣັບ ໄປມີໜ້າຢູ່ໃນເຂດດັ່ງກ່າວ ປະຊາຊົນ ຫຼາຍໆພັນຄົນກໍເລີ່ມໂຮມຊຸມນຸມກັນ ຮຽກຮ້ອງໃຫ້ໂຄ່ນລົ້ມທ່ານ Assad ແລະໃຫ້ນາໆ ຊາດປົກປ້ອງຄຸ້ມຄອງພົນລະເຮືອນ ພວກນັກເຄື່ອນໄຫວກ່າວວ່າ ຄວາມຮຸນແຮງໃນວັນພະຫັດວານນີ້ ຍັງຮວມທັງການເສຍ ຊີວິດຂອງຢ່າງນ້ອຍ 6 ຄົນທີ່ເມືອງຮາມາ ຊຶ່ງຫົວເມືອງໃນເຂດພາກກາງດັ່ງກ່າວຂອງຊີ ເຣຍໄດ້ກາຍເປັນຈຸດລະເບີດໃນການກໍ່ຄວາມວຸ້ນວາຍຕໍ່ຕ້ານລັດຖະບານ ຊີເຣຍ ໄດ້ຖອນລົດຖັງຂອງຕົນຈຳນວນນຶ່ງ ອອກຈາກເມືອງ Homs ແລະປ່ອຍພວກນັກ ໂທດ 800 ຄົນ ແຕ່ຜູ້ນຳພັກຝ່າຍຄ້ານທີ່ສຳຄັນສຸດທ່ານ Burhan Ghalioun ກ່າວວ່າ ລັດຖະບານຍັງສືບຕໍ່ຄຸມຂັງ 100 000 ກວ່າຄົນ ບາງຄົນໃນຈຳນວນນີ້ແມ່ນຖືກຂັງຢູ່ຄ້າຍ ທະຫານ ແລະພວກຂັງຢູ່ເທິງກຳປັ່ນນອກແຄມຝັ່ງທະເລຂອງຊີເຣຍ